E paar Dääg vorem Yymarsch vo de Franzose sin d Fremdarbeiter wo no z Rhyfälde gsi sin (zirka tuusig), in d Schwiiz abgschobe worde. Zum eine het mer sich vor  Racheakt un Plündrige gfürchtet, zum andre het dr Plan vo NS-Funktionär, d Mänsche em Rhy z "liquidiere" verhindret werre sölle[9]. Au d Sprengig vum Chraftwerch un vo de Rhybrugg het chönne verhindret werde. Am 25. April schliessli isch Rhyfälde wiiderstandslos vo de Franzose befreit worde, debi het dr Rhyfälder Wiiderstand e wichtigi Roll gspiilt wo d Franzose in d Stadt gleitet het un Kämpf verhindret het.